CELEX: 62014FN0071
Language: et
Date: 2014-07-22 00:00:00
Title: Kohtuasi F-71/14: 22. juulil 2014 esitatud hagi – ZZ versus Euroopa välisteenistus

3.11.2014   
            
            
               ET
            
            
               Euroopa Liidu Teataja
            
            
               C 388/29
            
         22. juulil 2014 esitatud hagi – ZZ versus Euroopa välisteenistus
   (Kohtuasi F-71/14)
   2014/C 388/35
   Kohtumenetluse keel: prantsuse
   
      Pooled
   
   
      Hageja: ZZ (esindajad: advokaadid L. F. de Castro ja J.-L. Gillain)
   
      Kostja: Euroopa välisteenistus
   
      Hagi ese ja sisu
   
   Nõue tühistada otsus enam mitte maksta elamistingimuste hüvitist (ETH), lisatasu, mis põhineb hageja töökoha riigi elamistingimustel (LT) ja päevaraha (PR), ning maksta 2012. aastal kasutamata jäänud 49 puhkusepäeva eest; nõue hüvitada kahju, mis hagejal tekkis tööõnnetuse ja selle tõttu, et ta seejärel abita jäeti.
   
      Hageja nõuded
   
   
               —
            
            
               maksta LT ja ETH ajavahemiku 1. mai 2012 kuni 31. oktoober 2013 eest või vähemalt selle ajavahemiku eest, mil maksti PR-i;
            
         
               —
            
            
               maksta 2012. aastal kasutamata jäänud 49 puhkusepäeva eest;
            
         
               —
            
            
               ennistada tööleping või sõlmida uus tähtajatu tööleping või kinnitada, et tähtajaline tööleping on tähtajatu või hüvitada sellega seonduv kahju, et kui õnnetust ei oleks juhtunud, oleks hagejaga ja kostja vahel sõlmitud uus leping;
            
         
               —
            
            
               hüvitada õnnetuse tagajärjel kantud kahju: i) 10  000 eurot, mis puudutab Jordaanias ja Brüsselis ilma arstiabita, administratiivse abita ja rahalise abita jätmist; ii) summa, mis hõlmab kõiki saamata jäänud ja kaotatud palku, hüvitisi ja lisatasusid, arstiabikulusid ja muid kulusid, mida hageja õnnetuse tõttu kandis ning mis kokku on hinnatud 50  000 eurole õnnetuse eest, milles vastutus langeb ÜRO-le ja Euroopa välisteenistusele; viimane peab abistama ja maksma kinni selle kohtuvaidluse kulud, milles vastutus langeb ÜRO-le ja kõigile selle organisatsiooni osalistele sellel ajavahemikul: iii) esialgu hinnanguline summa 50  000 eurot selliste tähtajaliste töölepingute kuritarvitamise eest, milles iga kord – eriti viimases – olid ette nähtud katseaega sisaldavad tingimused ja see, et lepingut ei pikendata.